Mamlakatimiz iqtisodiyotida kapital qo’yilmalar tarkibida markazlashmagan invetitsiyalar miqdorining ortib borayotgani bozor iqtisodiyotiga xos tendensiya bo’lib, aholi va korxonalar mablag’’larining ortishi hamda ushbu mablag’’larning investitsiya qilib kiritilishi mamlakat iqtisodiyotini rivojlantirishda muhim ahamiyat kasb etadi. Asosiy kapitalga kiritilgan investitsiyalar 2012-yilda 22067,0 mlrd. so’mni, 2013-yilda 27557,3 mlrd. so’mni tashkil etdi. Jami investitsiyalar tarkibida korxona va aholi mablag’’lari hissasi 2012-yilda 50,8% ni, 2013-yilda esa 53,1% ni tashkil etgani gapimizning yaqqol isbotidir.